
ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

50. Ανακατανομή αρμοδιοτήτων των Υπουργείων και 


τροποποιήσεις του π.δ. 189/2009. 1 

51. Ρύθμιση θεμάτων αστυνομικού προσωπικού ειδι¬ 
κών καθηκόντων κατά τροποποίηση των διατά¬ 
ξεων του π.δ. 373/2002. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 50 
Ανακατανομή αρμοδιοτήτων των Υπουργείων και τρο¬ 
ποποιήσεις του π.δ. 189/2009. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 4 του ν. 1558/1985 «Κυβέρνηση 
και Κυβερνητικά Όργανα» (Α' 137). 

β) Των π.δ. 184/2009 «Σύσταση Υπουργείου Προστα¬ 
σίας του Πολίτη και καθορισμός των αρμοδιοτήτων 
του» (Α' 213), 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε "Υπουργείο Οικονομίας, Ανταγωνι¬ 
στικότητας και Ναυτιλίας", μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γενικής Γραμματείας Αιγαίου και Νησιωτικής Πολιτικής», 
(Α' 213) και 189/2009 «Καθορισμός και ανακατανομή αρ¬ 
μοδιοτήτων των Υπουργείων» (Α' 221). 

γ) Της απόφασης του Πρωθυπουργού με αριθμό 
2876/7-10-2009 «Αλλαγή τίτλου Υπουργείων». (Β' 2234). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα (π.δ. 63/2005, 
Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 


3. Την 49/2010 γνωμοδότηση του Συμβουλίου της 
Επικράτειας, με πρόταση του Πρωθυπουργού, αποφα¬ 
σίζουμε: 

Αρθρο 1 

Η παράγραφος 4 του άρθρου 4 του π.δ. 189/2009 αντι¬ 
καθίσταται ως εξής: 

«α) Στο Υπουργείο Οικονομίας, Ανταγωνιστικότητας 
και Ναυτιλίας μεταφέρεται από το Υπουργείο Προστα¬ 
σίας του Πολίτη ως σύνολο υπηρεσιών, αρμοδιοτήτων, 
θέσεων και προσωπικού η Γ ενική Γ ραμματεία Λιμένων 
και Λιμενικής Πολιτικής (άρθρο 1 περίπτ. β' υποπερίπτ. 
ββ' του π.δ. 184/2009), η οποία μετονομάζεται σε Γ ενική 
Γ ραμματεία Ναυτιλιακής Πολιτικής και στην οποία συγ¬ 
χωνεύονται οι ακόλουθες υπηρεσίες του τέως Υπουρ¬ 
γείου Εμπορικής Ναυτιλίας, Αιγαίου και Νησιωτικής 
Πολιτικής: 

αα) Το Τμήμα Ναυτιλιακής Οικονομίας της Διεύθυν¬ 
σης Ναυτιλιακής Πολιτικής και Ανάπτυξης (άρθρο 19 
παρ. 2 περίπτ. β του π.δ. 242/1999). Εξαιρούνται της 
συγχώνευσης οι αρμοδιότητες του τμήματος σχετικά 
με τη ρύθμιση θεμάτων εγκατάστασης στην Ελλάδα 
ξένων ναυτιλιακών επιχειρήσεων και την εποπτεία της 
λειτουργίας της υπηρεσίας μητρώου ναυτικών εταιρειών 
(πρώτο και τελευταίο εδάφιο της υποπερίπτ. ββ' της 
περίπτ. β' της παρ. 3 του άρθρου 19 του πιο πάνω π.δ.), 
οι οποίες αποτελούν αρμοδιότητες του Υπουργείου 
Προστασίας του Πολίτη. 

ββ) Η Διεύθυνση Θαλάσσιων Συγκοινωνιών (άρθρο 22 
του π.δ. 242/1999). 

γγ) Από τις περιφερειακές υπηρεσίες του τέως Υπουρ¬ 
γείου Εμπορικής Ναυτιλίας, Αιγαίου και Νησιωτικής Πο¬ 
λιτικής οι πλοηγικοί σταθμοί. 

δδ) Η Γ ενική Διεύθυνση Διοικητικής Υποστήριξης (άρ¬ 
θρο 2 παρ. 1 περ. ιγ του π.δ. 242/1999), με εξαίρεση 
τη Διεύθυνση Υποστήριξης Ασφαλιστικών Οργανισμών 
(άρθρο 3 παρ. 1 περίπτ. ιγ' υποπερίπτ. δδ' του ίδιου 
π.δ.), η οποία αποτελεί αρμοδιότητα του Υπουργείου 
Προστασίας του Πολίτη. 

β) Στη Γ ενική Γ ραμματεία Ναυτιλιακής Πολιτικής ανή¬ 
κει η εποπτεία των Λιμενικών Ταμείων (άρθρο 1 του 
π.δ. 362/1997). 

γ) Ολες οι υπηρεσίες, αρμοδιότητες, θέσεις και προ¬ 
σωπικό του τέως Υπουργείου Εμπορικής Ναυτιλίας, Αι¬ 
γαίου και Νησιωτικής Πολιτικής, οι οποίες δεν ανήκουν 

σύμφωνα με την περίπτ. α' στη Γενική Γραμματεία Ναυ¬ 
τιλιακής Πολιτικής, μεταφέρονται και αποτελούν υπηρε¬ 
σίες, αρμοδιότητες, θέσεις και προσωπικό της Γ ενικής 
Γραμματείας Ασφάλειας - Ναυσιπλοΐας του Υπουργείου 
Προστασίας του Πολίτη (άρθρο 5 του π.δ. 189/2009), η 
οποία μετονομάζεται σε Γ ενική Γ ραμματεία Ναυτιλίας 
και Ασφάλειας Ναυσιπλοΐας. 

δ) Από τις μεταφερόμενες υπηρεσίες στο Υπουργείο 
Προστασίας του Πολίτη οι πιο κάτω υπηρεσίες εξυπη¬ 
ρετούν και τη Γ ενική Γ ραμματεία Ναυτιλιακής Πολιτικής 
του Υπουργείου Οικονομίας, Ανταγωνιστικότητας και 
Ναυτιλίας έως ότου συγκροτηθούν αντίστοιχες υπη¬ 
ρεσίες σε αυτή: 

αα) Η Διεύθυνση Οικονομικών Υπηρεσιών (άρθρο 12 
του π.δ. 242/1999), η Διεύθυνση Πληροφορικής και Νέων 
Τεχνολογιών (άρθρο 13 του π.δ. 242/1999), το Γραφείο 
Κοινοβουλευτικού Ελέγχου (άρθρο 42 του π.δ. 242/1999) 
και το Γ ραφείο Τ ύπου και Δημοσίων Σχέσεων (άρθρο 41 
του π.δ. 242/1999) της Γενικής Γραμματείας Ναυτιλίας 
και Ασφάλειας Ναυσιπλοΐας. 

ββ) Το Γραφείο Νομικού Συμβούλου του Κράτους, 
το Γραφείο Παρέδρου του Ελεγκτικού Συνεδρίου και 
η Υπηρεσία Δημοσιονομικού Ελέγχου (άρθρο 1 παρ. 5 
του π.δ. 242/1999). 

γγ) Οι Περιφερειακές Αρχές του Λιμενικού Σώματος, 
στις οποίες περιλαμβάνονται οι Λιμενικές Αρχές εσω¬ 
τερικού και εξωτερικού (άρθρα 43 του π.δ. 242/1999 και 
1 του π.δ. 115/2009). 

ε) Η Διεύθυνση Ποιότητας και Αποδοτικότητας (άρθρο 
1 του π.δ. 122/2005), η Διεύθυνση Οργάνωσης (άρθρα 
36 του π.δ. 242/1999 και 1 παρ. 4 του π.δ. 122/2005), η 
Διεύθυνση Προμηθειών και Κτιριακών Εγκαταστάσεων 
(άρθρο 37 του π.δ. 242/1999) και η Διεύθυνση Πολιτικού 
Προσωπικού (άρθρο 35 του π.δ. 242/1999) της Γ ενικής 
Γραμματείας Ναυτιλιακής Πολιτικής εξυπηρετούν και 
τη Γ ενική Γ ραμματεία Ναυτιλίας και Ασφάλειας Ναυσι¬ 
πλοΐας έως ότου συγκροτηθούν αντίστοιχες υπηρεσίες 
σ’ αυτήν.» 

Αρθρο 2 

Το άρθρο 10 του π.δ. 189/2009 αντικαθίσταται ως 
εξής: 

«Οργανα και Αρχές του Λιμενικού Σώματος που 
ασκούν αρμοδιότητες, οι οποίες έχουν μεταφερθεί ή 
μεταφέρονται με το παρόν στο Υπουργείο Οικονομίας, 
Ανταγωνιστικότητας και Ναυτιλίας, δρουν εφεξής κατά 
το μέρος αυτό ως όργανα του Υπουργείου αυτού. 

Το προσωπικό του Λιμενικού Σώματος που υπηρετεί 
στις υπηρεσίες της Γ ενικής Γ ραμματείας Ναυτιλιακής 
Πολιτικής του Υπουργείου Οικονομίας, Ανταγωνιστικό¬ 
τητας και Ναυτιλίας διέπεται ως προς τα θέματα της 
υπηρεσιακής του κατάστασης από τις διατάξεις που 
ισχύουν για το Λιμενικό Σώμα και υπάγεται ιεραρχικούς 
στον Αρχηγό του Λιμενικού Σώματος. 

Μετακινήσεις προσωπικού του Λιμενικού Σώματος από 
και προς τα Υπουργεία Οικονομίας, Ανταγωνιστικότη¬ 
τας και Ναυτιλίας και Προστασίας του Πολίτη γίνονται 
μετά από σύμφωνη γνώμη του Υπουργού Προστασίας 
του Πολίτη». 

Άρθρο 3 

Το μεταφερόμενο προσωπικό του άρθρου 1 εξακο¬ 
λουθεί να υπάγεται στα υπηρεσιακά και πειθαρχικά 


συμβούλια στα οποία υπαγόταν κατά την έκδοση του 
παρόντος. 

Άρθρο 4 

Οι αρμοδιότητες όλων των Υπουργών, όπως προσδιο¬ 
ρίζονται από την ισχύουσα νομοθεσία, ανακατανέμονται 
αντίστοιχα προς το περιεχόμενο τους σύμφωνα με τις 
διατάξεις των προηγούμενων άρθρων του διατάγματος 
αυτού. 

Όπου στην κείμενη νομοθεσία αναφέρεται Υπουργός 
του οποίου η αρμοδιότητα μεταφέρεται με τις διατάξεις 
του παρόντος, νοείται εφεξής ο Υπουργός στον οποίο 
μεταφέρεται η σχετική αρμοδιότητα. 

Άρθρο 5 

Οι δαπάνες λειτουργίας των υπηρεσιών που μεταφέ- 
ρονται με τις διατάξεις του παρόντος βαρύνουν ως τις 
31.12.2010 τους προϋπολογισμούς των Υπουργείων από 
τα οποία μεταφέρονται. 

Άρθρο 6 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 16 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 51 
Ρύθμιση θεμάτων αστυνομικού προσωπικού ειδικών κα¬ 
θηκόντων κατά τροποποίηση των διατάξεων του π.δ. 
373/2002. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παράγραφος 1 περιπτώ¬ 
σεις δ', στ' και η' και παράγραφος 7 του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως αντικαταστάθηκε με το άρθρο 1 παράγραφος 1 
του ν.1590/1986 (Α' 49). 

2. Τις διατάξεις του άρθρου 28 παράγραφος 1 του 
ν.2800/2000 «Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυ¬ 
νομίας και άλλες διατάξεις» (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Τις διατάξεις του π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 91/2010 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Αρθρο 1 

Το στοιχείο (6) της περίπτωσης β' της παραγράφου 
1 του άρθρου 3 του π.δ. 373/2002 (Α' 320), όπως αντι- 
καταστάθηκε με το άρθρο 3 του π.δ. 1/2010 (Α' 1), αντι¬ 
καθίσταται ως εξής: 

«(6) Οι οικονομικοί πτυχίο Τμήματος αντίστοιχου της 
κατά περίπτωση ειδικότητας και, εφόσον δεν υφίστα- 
ται τέτοιο Τμήμα, πτυχίο οικονομικού ή άλλου πανεπι¬ 
στημίου με γνωστικό αντικείμενο τα οικονομικά. Κατ’ 
εξαίρεση για τις ειδικότητες τραπεζικών και φοροτε¬ 
χνικών εφαρμογών απαιτείται πτυχίο Τμήματος Λογι¬ 
στικής και Χρηματοοικονομικής ή Χρηματοοικονομικής 
και Τραπεζικής Διοικητικής, ενώ για τους οικονομικούς 
υγείας γίνεται δεκτό πτυχίο ή δίπλωμα οποιουδήποτε 
Τ μήματος». 

Το στοιχείο (7) της περίπτωσης δ' της παραγράφου 1 
του άρθρου 3 του π.δ.373/2002, όπως αντικαταστάθηκε 
με το άρθρο 4 του π.δ.1/2010, αντικαθίσταται ως εξής: 

«(7) Για τις ειδικότητες χημικού τοξικολόγου και φυ¬ 
σικού με εξειδίκευση στη βλητική, καθώς και για τις 
ειδικότητες χρηματοοικονομικής, λογιστικής και οικο¬ 
νομικών υγείας απαιτείται, πέραν του βασικού τίτλου 
σπουδών, μεταπτυχιακός τίτλος αντίστοιχος της ειδικό¬ 
τητας. Επίσης, για την ειδικότητα φοροτεχνικών εφαρ¬ 
μογών πέραν του βασικού τίτλου σπουδών, απαιτείται 


μεταπτυχιακός τίτλος με αντικείμενο τη φορολογία και 
ελεγκτική ή τη λογιστική ή τη χρηματοοικονομική, ενώ 
για την ειδικότητα τραπεζικών εφαρμογών απαιτείται 
μεταπτυχιακός τίτλος με αντικείμενο την τραπεζική ή τη 
λογιστική ή τη χρηματοοικονομική. Ομοίως οι πτυχιούχοι 
Τμήματος Φυσικής ή Μαθηματικών που είναι υποψήφιοι 
για τις ειδικότητες ηλεκτρολόγων μηχανικών - μηχα¬ 
νικών υπολογιστών, μηχανικών ηλεκτρονικών υπολογι¬ 
στών και πληροφορικής και μηχανικών τηλεπικοινωνιών 
και δικτύων απαιτείται να κατέχουν και μεταπτυχιακό 
τίτλο αντίστοιχο της κατά περίπτωση ειδικότητας». 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 15 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ://νννννν.6ΐ.αΓ - Θ-ΠΊ3ΪΙ: ννθ6ίτΐ35ΐθΐ·.θΐ@θΐ.(]ΐ· 

* 01000891606100004 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 



































